་པའི་ལུས་ཀྱིས་ཕྱག་འཚལ་ལོ།། དངོས་བཤམས་ཡིད་སྤྲུལ་མཆོད་པའི་ཚོགས་
g#37,3

༄༅། །བསྟོད་ཚོགས་དངོས་གྲུབ་འགུགས་ པའི་ལྕགས་ཀྱུ་
རྣམས་འབུལ།། སྒོ་གསུམ་ཉེས་ལྟུང་མཐའ་དག་སྙིང་ནས་འཆགས།། རང་གཞན་དགེ་ཚོགས་
ཀུན་ལ་རྗེས་ཡི་རང་།། རྟག་ཏུ་མྱ་ངན་མི་འདའ་བརྟན་པར་བཞུགས།། མཐའ་ཡས་འགྲོ་ལ་ཆོས་
འཁོར་བསྐོར་བར་སྐུལ།། དགེ་ཀུན་སྒྲོལ་མས་རྗེས་འཛིན་རྒྱུ་རུ་བསྔོ།། བདག་མེད་གནས་ལུགས་
གཟིགས་པའི་རྒྱལ་བའི་ཡུམ།། བདག་གིས་གུས་པས་བསྟོད་པའི་དགེ་བ་འདིས།། བདག་ཅག་
དཔོན་སློབ་ཚེ་རབས་ཕྲེང་བ་རུ།། བདག་འཛིན་དྲུང་(དྲུངས་)ནས་འབྱིན་པའི་ཤེས་རབ་དང་།།
ཁམས་གསུམ་འཁོར་བར་ངེས་འབྱུང་བྱང་ཆུབ་སེམས།། གསང་ཆེན་རྒྱུད་སྡེ་བཞི་ཡི་ཉམས་ལེན་
གྱིས།། དལ་བའི་རྟེན་ལ་སྙིང་བོ་མཆོག་བླངས་ནས།། ཟུང་འཇུག་མྱུར་དུ་ཐོབ་(འཐོབ་)པར་བྱིན་
གྱིས་རློབས།། གནས་སྐབས་སུ་ཡང་མི་འདོད་ཉེར་འཚེ་ཞི།། གནས་ལུས་ལོངས་སྤྱོད་ཕུན་སུམ་
ཚོགས་པས་འཚོ།། གནས་ཀྱི་མཆོག་གྱུར་བདེ་བ་ཅན་(༦བ)སོགས་སུ།། གནས་ནས་ཐོས་བསམ་
བསྒོམ་པ་ལྷུར་ལེན་ཤོག། མ་ལུས་རྒྱལ་བ་ཀུན་གྱི་ཡུམ་གཅིག་མ།། མར་གད་མདོག་ཅན་བརྩེ་
བའི་གཏེར་གྱུར་མ།། མ་ལུས་འགྲོ་ལ་འཕྲིན་ལས་མྱུར་སྩོལ་མ།། མ་བསྙེལ་མ་བསྙེལ་འདོད་དོན་
མྱུར་འགྲུབ་མཛོད།། སྒྲོལ་མའི་བསྟོད་པ་བྱིན་རླབས་མྱུར་འཇུག་འདི།། འདི་ལྟར་མྱུར་དུ་རྩོམ་
(རྩོམས་)ཞེས་ལྷ་བབས་ཉིན།། ཉིན་བདེ་དང་བཅས་རང་གི་སློབ་བུ་མཆོག། མཆོག་ཏུ་གུས་ལྡན་
འཇམ་དབྱངས་བརྩོན་འགྲུས་ཀྱིས།། བསྐུལ་ངོར་མཁན་མིང་གྲགས་རྒྱལ་ཞེས་བྱས་སྦྱར།།
བཞི་བ། འཕགས་མ་སྒྲོལ་མ་གཙོ་འཁོར་རྣམས་ལ་བསྟོད་
པ་དད་པའི་ལྕགས་ཀྱུ་ཞེས་བྱ་བ་བཞུགས་སོ།།
ན་མོ་ཨརྱ་ཏ་རེ་བྷྱ། ས་བོན་ལྟ་བུའི་ཚོགས་གཉིས་བསགས་པ་ལས།། དཔག་བསམ་ལྟ་
བུའི་སྐུ་བཞིའི་དཔལ་བརྙེས་ཏེ།། འབྲས་བཟང་ལྟ་བུའི་དངོས་གྲུབ་ཀུན་སྩོལ་བའི།། ཕ་མ་ལྟ་བུའི་
སྒྲོལ་མའི་ཞབས་ལ་འདུད།། རྒྱ་མཚོ་ལྟ་བུའི་འཁོར་བའི་སྡུག་བསྔལ་ལས།། གྲུ་གཟིངས་ལྟ་བུའི་
ཐུགས་རྗེ་འབུམ་ཕྲག་གིས།། དེད་དཔོན་ལྟ་བུའི་སྒྲོལ་མའི་ཞབས་པད་ཀྱིས།། ནོར་གླིང་ལྟ་བུའི་
373

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
ཐར་བའི་སར་ཁྲིད་ཤོག། ཁང་བཟང་ལྟ་བུའི་བློ་བཟང་རྒྱལ་བསྟན་རྩེར།། རྒྱལ་མཚན་ལྟ་བུའི་
མདོ་སྔགས་རིམ་པ་རྣམས།། ཡུ་བ་ལྟ་བུའི་སྙིང་སྟོབས་ཀྱིས་བཏེགས་ཏེ།། ནོར་བུ་ལྟ་བུའི་བཤེས་
གཉེན་གཙུག་བརྟེན་མཛོད།། སྐྱོན་བྲལ་པདྨ་ཟླ་བའི་དཀྱིལ་འཁོར་སྟེང་།། རྒྱལ་བ་ཀུན་ཡུམ་
འཕགས་མ་སྒྲོལ་མའི་ཞབས།། སྐུ་མདོག་ལྗང་སྔོན་ཞལ་གཅིག་ཕྱག་གཉིས་ཀྱིས།། ཨུཏྤལ་སྔོན་
པོ་བསྣམས་པ་སྙན་ཐད་(༧ན)རྒྱས།། རིན་ཆེན་རྒྱན་བརྒྱད་དར་གྱི་ན་བཟའ་གསོལ།། གཡས་
བསྐུམས་གཡོན་བརྐྱངས་སྐྱིལ་ཀྲུང་ཕྱེད་པས་བཞུགས།། བཅུ་དྲུག་ལོན་པའི་ཉམས་ལྡན་ལང་ཚོ་
རྒྱས།། བཞིན་འཛུམ་བརྗིད་ཆགས་དྭངས་གསལ་འོད་ཟེར་འཕྲོ།། གཡས་སུ་ཁྲོ་གཉེར་ཅན་མ་སྐུ་
མདོག་སེར།། ཕྱག་གཉིས་མྱ་ངན་མེད་དང་བ་ཀུ་ལ།། གཡོན་དུ་ཁྲོ་གཉེར་ཅན་མ་སྐུ་མདོག་ནག།
གཡས་པས་གྲི་གུག་གཡོན་པས་ཐོད་ཁྲག་འཛིན།། དར་གྱི་ན་བཟའ་རིན་ཆེན་རྒྱན་གྱིས་བརྒྱན།།
གཉིས་ཀའང་སྐྱིལ་ཀྲུང་ཕྱེད་པས་ལེགས་བཞུགས་ཤིང་།། འོད་ཟེར་འབར་བའི་དབུས་ན་གཙོ་
འཁོར་གསུམ།། བདག་ཅག་རྣམས་ལ་བརྩེ་བའི་སྤྱན་གྱིས་གཟིགས། བཅོམ་ལྡན་སྒྲོལ་མས་
བདག་སོགས་སེམས་ཅན་རྣམས།། ཕྱི་ནང་འཇིགས་ཆེན་བཅུ་དྲུག་ལ་སོགས་དང་།། ནད་གདོན་
སྡིག་སྒྲིབ་ཀུན་སྦྱངས་ཚོགས་གཉིས་རྫོགས།། གནས་སྐབས་མཐར་ཐུག་འདོད་དོན་འགྲུབ་པར་
མཛོད།། དེ་ཡི་མདུན་དུ་མྱུར་མ་དཔལ་མོ་(༡)ནི།། ཁྲོ་ཆགས་ཉམས་ལྡན་དབར་བསྡུད་(དབང་
སྡུད་)བུམ་པ་བསྣམས།། འོད་ཟེར་དམར་བོ་ལྕགས་ཀྱུ་ལྟ་བུ་ཡིས།། བསྒྲུབ་བྱ་བཀུག་ནས་དབང་
དུ་བསྡུད་(སྡུད་)ལ་བསྟོད།། ཞི་བ་ཆེན་མོ་(༢)སྟོན་ཀའི་ཟླ་ལྟར་དཀར།། ནད་གདོན་ཞི་བྱེད་བུམ་
!་དཀར་བོ་བསྣམ(བསྣམས)།། ནད་རིམས་གདོན་བགེགས་དུས་མིན་འཆི་བ་སོགས།། མི་མཐུན་
རྐྱེན་རྣམས་མ་ལུས་ཞི་ལ་བསྟོད།། གསེར་མདོག་ཅན་མ་(༣)གསེར་བཟང་བཙོ་མའི་མདོག།
(༧བ) ཚེ་དང་བསོད་ནམས་རྒྱས་པའི་བུམ་པ་བསྣམས།། ཚེ་བསོད་དཔལ་འབྱོར་དོན་གཉིས་
མཐའ་དག་དང་།། འཕགས་ནོར་བདུན་རྣམས་རབ་ཏུ་རྒྱས་ལ་བསྟོད།། གཙུག་ཏོར་རྒྱལ་མ་(༤)
གསེར་རི་ལྟ་བུར་བརྗིད།། ཚེ་བསོད་གཟི་བརྗིད་འཕེལ་བའི་བུམ་པ་བསྣམས།། སྣོད་བཅུད་བཀྲག་
མདངས་གཟི་བརྗིད་ཀུན་སྤེལ་ཞིང་།། འཆི་མེད་རིག་འཛིན་མཆོག་སྩོལ་ཁྱོད་ལ་བསྟོད།། ཧཱུཾ་སྒྲ་
སྒྲོགས་མ་(༥)བྱི་རུའི་ལྷུན་པོ་བཞིན།། གཞན་ཡིད་དབང་མེད་འགུག་(འགུགས་)པའི་བུམ་པ་
374

༄༄༅། །བསྟོད་ཚོགས་དངོས་གྲུབ་འགུགས་
པའི་ལྕགས་ཀྱུ།
བསྣམས།། སྐལ་ལྡན་ཐར་བར་བགྲོད་པའི་ཆ་རྐྱེན་ཀུན།། མོས་པའི་ཚོགས་རྣམས་མྱུར་དུ་འགུག་
(འགུགས་)ལ་བསྟོད།། འཇིག་རྟེན་གསུམ་རྒྱལ་(༦)དམར་ནག་ཁྲོ་ཉམས་ཅན།། འབྱུང་བོ་མྱོས་
པར་བྱེད་པའི་བུམ་པ་བསྣམས།། ཁྱོད་ཉིད་ཡིད་ལ་དྲན་པ་ཙམ་གྱིས་ཀྱང་།། ཕྱོགས་སྐྱོང་འབྱུང་
བོའི་ཚོགས་རྣམས་འདུལ་ལ་བསྟོད།།
གཞན་མཐུ་འཇོམས་མཛད་(༧)ནག་མོ་ཞལ་གདངས་
བཞད།། གཞན་གྱི་རིགས་(རིག་)སྔགས་འཇོམས་པའི་བུམ་པ་བསྣམས།། རིགས་(རིག་)སྔགས་
མནན་གཏད་བྱད་མ་རྦོད་གཏོང་ཀུན།། རང་མཐུ་རང་ལ་བཟློག་པར་མཛད་ལ་བསྟོད།། བདུད་
དགྲ་འཇོམས་མ་(༨)དམར་ནག་ཁྲོ་གཉེར་ཅན།། དགྲ་འཇོམས་མཚོན་ཆའི་ཆར་འབེབས་བུམ་
པ་བསྣམས།། ཆོས་བཞིན་སྤྱོད་ལ་ལོག་པར་འཁུ་བ་རྣམས།། མྱུར་དུ་ལུས་སྲོག་སོ་སོར་ཕྲལ་ལ་
བསྟོད།། དཀོན་མཆོག་གསུམ་མཚོན་(༩) དཀར་བོ་ཞི་ཉམས་ཅན།། འཇིགས་པ་ཀུན་ལས་སྐྱོབས་
(སྐྱོབ་)པའི་བུམ་པ་བསྣམས།། ལུས་དང་སེམས་ལ་སྡུག་བསྔལ་བསྐྱེད་(སྐྱེད་)(༨ན)བྱེད་ལས།།
འདི་ཕྱི་ཀུན་ཏུ་བསྲུང་ཞིང་སྐྱོབས་ལ་བསྟོད།། འཇིག་རྟེན་དབང་བསྡུད་(སྡུད་)(༡༠)དམར་མོ་
ཆགས་པའི་ཉམས།། བདུད་བཞི་འཇོམས་པའི་བུམ་པ་དམར་བོ་བསྣམས།། སྔགས་ཕྲེང་འོད་ཀྱིས་
བདུད་སོགས་ཁམས་གསུམ་གྱི།། འཚེ་སེམས་སྦྱངས་ཏེ་དབང་དུ་བསྡུད་(སྡུད་)ལ་བསྟོད།། ཕོངས་
པ་སེལ་མ་(༡༡)དམར་སེར་གུར་གུམ་མདོག། དབུལ་འཕོངས་(ཕོངས་)སྡུག་བསྔལ་སྐྱོབས་(སྐྱོབ་)པའི་
བུམ་པ་བསྣམས།། ཐུགས་རྗེའི་ལྕགས་ཀྱུས་ནོར་འབྲུ་རིན་ཆེན་སོགས།། ཕུན་ཚོགས་ཀུན་འདུས་
དབུལ་འཕོངས་(ཕོངས་)སེལ་ལ་བསྟོད།། བཀྲ་ཤིས་འབྱུང་མ་(༡༢)གསེར་མདོག་མཛེས་ཤིང་
བརྗིད།། བཀྲ་ཤིས་དགེ་ལེགས་སྩོལ་བའི་བུམ་པ་བསྣམས།། ཐུགས་རྗེ་འོད་ཀྱིས་འཁོར་འདས་
ཕུན་ཚོགས་ཀུན།། དགེ་མཚན་བཀུག་ནས་བསྒྲུབ་བྱར་བསྟིམ་ལ་བསྟོད།། མེ་ལྟར་འབར་མ་(༡༣)
པདྨ་ར་གའི་མདོག། བར་ཆད་བསྲུང་བའི་བུམ་པ་དམར་བོ་བསྣམས།། སྔགས་ཕྲེང་འོད་ལས་
རྡོ་རྗེ་མང་སྨྲོས་ཏེ། རྡོ་རྗེ་གུར་ཁང་ཕུབ་སྟེ་བསྲུང་ལ་བསྟོད།། ཁྲོ་གཉེར་ཅན་མ་(༡༤)ནག་མོ་
ཅུང་ཟད་ཁྲོ།། བགེགས་ལ་བསྣུན་(སྣུན་)པར་བྱེད་པའི་བུམ་པ་བསྣམས།། རྡོ་རྗེའི་ཐོག་དང་
མཚོན་ཆའི་ཚོགས་སྤྲོས་ནས།། དགྲ་བགེགས་བྱད་མ་ཐམས་ཅད་བརླག་ལ་བསྟོད།། ཞི་བ་ཆེན་མོ་
(༡༥)གངས་རིའི་དཔལ་འཛིན་མ།། སྡིག་སྒྲིབ་ཞི་བར་བྱེད་པའི་བུམ་པ་བསྣམས།། རང་འདྲར་
375.

༄༅། །རྒྱལ་མཁན་པོ་གྲགས་པ་རྒྱལ་མཚན་གྱི་གསུང་འབུམ་པོད་བཞི་པ་བཞུགས་སོ།།
དུ་མས་བདུད་རྩིས་བསྒྲུབ་བྱ་བཀྲུས།། སྡིག་སྒྲིབ་སྦྱངས་ཏེ་ཤེལ་(༨བ)ལྟར་དག་ལ་བསྟོད།། རིག་
པ་ཧཱུྃ་ལས་(༡༦)སྒྲོལ་མ་སྐུ་མདོག་དམར།། རིགས་(རིག་)སྔགས་འཕེལ་བར་བྱེད་པའི་བུམ་པ་
བསྣམས།། ཐུགས་རྗེའི་འོད་ཀྱིས་དུས་གསུམ་སངས་རྒྱས་ཀྱི།། ཤེས་རབ་ཐམས་ཅད་དྲངས་ཏེ་
བསྟིམ་ལ་བསྟོད།། འཇིག་རྟེན་གསུམ་གཡོ་(༡༧)གུར་གུམ་བཟང་བོའི་མདོག། གཞན་གྱི་རིགས་(རིག་)
སྔགས་གནོན་པའི་བུམ་པ་བསྣམས།། རྡོ་རྗེ་ཕུར་བུ་རི་རབ་རྣམ་པར་སྤྲོས།། གནོད་བྱེད་ལ་བཏབ་
གཡོ་མེད་མཛད་ལ་བསྟོད།། དུག་ནད་སེལ་མ་(༡༨)དྲི་མེད་ཆུ་ཤེལ་མདངས།། དུག་རིགས་ཀུན་
སེལ་བུམ་པ་དཀར་བོ་བསྣམས།། སྔགས་ཕྲེང་བདུད་རྩི་ག་བུར་ལྟ་བུ་སྤྲོས།། ཀླུ་ཡི་དུག་སོགས་
དུག་ཀུན་སེལ་ལ་བསྟོད།། སྡུག་བསྔལ་སེལ་མ་(༡༩)ཆུ་ཤེལ་ལྷུན་པོའི་མདངས།། སྡུག་བསྔལ་མ་
ལུས་སེལ་བའི་བུམ་པ་བསྣམས།། ཐུགས་རྗེ་ཟླ་བའི་ཟེར་གྱིས་སྡུག་བསྔལ་ཀུན།། སེལ་ཞིང་བཙོན་
ར་སོགས་ལས་ཐར་ལ་བསྟོད།། རིམས་ནད་སེལ་མ་(༢༠)ཉི་མ་འཆར་ཀའི་མདོག། རིམས་ནད་
སེལ་བར་བྱེད་པའི་བུམ་པ་བསྣམས།། ལྷ་མོ་བཞི་དང་ཁྲོ་བོ་མང་སྤྲོས་ཏེ།། ཞི་དྲག་སྒོ་ནས་གནོད་
བྱེད་འཇིགས་ལ་བསྟོད།། འཕྲིན་ལས་ཀུན་སྒྲུབས་(སྒྲུབ་)(༢༡)སྟོན་ཟླ་རྒྱས་ལྟར་མཛེས།། འཕྲིན་
ལས་སྣ་ཚོགས་འགྲུབ་པའི་བུམ་པ་བསྣམས།། ལས་བཞི་དང་མཐུན་མཚོན་ཆའི་ཚོགས་སྤྲོས་ཏེ།།
ཞི་སོགས་རབ་འབྱམས་ལས་ཀུན་བསྒྲུབ་ལ་བསྟོད།། པད་ཟླར་འཕགས་མ་སྒྲོལ་མ་ཉེར་གཅིག་
པོ།། ཞལ་གཅིག་ཕྱག་གཉིས་གཡས་པ་མཆོག་སྦྱིན་གྱིས།། སྐུ་མདོག་དང་མཐུན་བུམ་པ་(༩ན)
གཡོན་པ་རྣམས།། དཀོན་མཆོག་གསུམ་མཚོན་ཕྱག་རྒྱས་ཨུཏྤལ་བསྣམས།། རིན་ཆེན་རྒྱན་རྣམས་
ཀུན་གྱིས་ལེགས་བརྒྱན་ཅིང་།། ལྷ་རྫས་དར་གྱི་སྟོད་གཡོག་སྨད་གཡོག་གསོལ།། གཡས་བསྐུམས་
གཡོན་བརྐྱངས་སྐྱིལ་ཀྲུང་ཕྱེད་པ་ཡི།། རང་རང་མདོག་མཚུངས་འོད་དཔུང་དབུས་ན་བཞུགས།།
རྒྱལ་བ་ཀུན་ཡུམ་རྗེ་བཙུན་སྒྲོལ་མ་ལས།། ཉམ་ཆུང་བདག་ལ་སྐྱབས་གཞན་མ་མཆིས་པས།། ཚེ་
རབས་ཀུན་ཏུ་ལྷག་པའི་ལྷར་མཛད་ནས།། ཞལ་བཟང་མིག་གི་བདུད་རྩིར་འགྱུར་བར་ཤོག། ཕྱི་
ནང་འཇིགས་པ་བརྒྱད་ལས་སྐྱོབས་(སྐྱོབ་)པ་དང་།། ལྷ་མོ་སོ་སོའི་ལས་ཀྱི་རིམ་པ་སོགས།། རབ་
འབྱམས་ལས་ཀུན་ཡིད་ལ་དྲན་ཙམ་གྱིས།། ཐོགས་མེད་མྱུར་དུ་འགྲུབ་པར་མཛད་དུ་གསོལ།།
བདག་གིས་དམ་ཆོས་སྒྲུབ་ལ་བར་གཅོད་པའི།། མི་དང་མི་མིན་འབྱུང་བོའི་ཚོགས་རྣམས་སོགས།།
376

༄༄༅། །བསྟོད་ཚོགས་པའི་ལྕགས་
མ་དངོས་
དངོས་གྲུབ་འགུགས་
ཕྱི་ནང་ཉེར་འཚེ་མཐའ་དག་ཞི་བ་དང་།། བསླབ་གསུམ་ལུང་རྟོགས་ཡོན་ཏན་རྒྱས་པར་མཛོད།།
ཁྱད་པར་སྐྱབས་མཆོག་ཁྱེད་རྣམས་ཐུགས་རྗེའི་མཐུས།། — བདག་གི་རྒྱུད་ལ་ཕྱིན་ཅི་ལོག་པའི་
བློ།། སྐད་ཅིག་ཙམ་ཡང་འབྱུང་བར་མི་འགྱུར་བར།། དགེ་སེམས་འབའ་ཞིག་སྐྱེ་བར་བྱིན་གྱིས་
རློབས།། བཤེས་གཉེན་དམ་པ་བསམ་དང་སྦྱོར་བས་བསྟེན།། ལན་གཅིག་ཙམ་ཐོབ་རྙེད་དཀའི་
དལ་འབྱོར་འདི།། ནམ་མཁའི་གློག་ལྟར་མྱུར་དུ་འཇིགས་(འཇིག་)པའི་སེམས།། སྐྱེས་ནས་སྙིང་
བོ་ལོན་པར་(༩བ)བྱིན་གྱིས་རློབས།། ཤི་ནས་ངན་འགྲོར་སྐྱེ་བའི་འཇིགས་བསམ་ཏེ།། མི་དགེ་
བཅུ་སྤོང་དགེ་བཅུ་བསྒྲུབ་ལ་བརྩོན།། སྔར་བྱས་སྡིག་པའི་འབྲས་བུར་སྐྲག་པའི་མཐུས།། ཕྱིན་
ཆད་སྡོམ་སེམས་བསྟེན་པར་བྱིན་གྱིས་རློབས། མི་གཙང་དུག་ཆུ་བདུད་རྩིར་མཐོང་བ་
་བཞིན།།
ལྷ་མིའི་ཕུན་ཚོགས་བདེ་ལ་མི་ཞེན་པར། དེ་ལས་མྱུར་དུ་ཐར་འདོད་བློ་སྐྱེས་ནས།། རྒྱལ་བའི་
བསྟན་ལ་སློབ་པར་བྱིན་གྱིས་རློབས།། བདེ་བས་འཕོངས་(ཕོངས་)ཤིང་སྡུག་བསྔལ་གྱིས་མནར་
བའི།། མར་གྱུར་འགྲོ་རྣམས་བྱང་ཆུབ་ཐོབ་(འཐོབ་)པའི་ཕྱིར།། བླ་མེད་བྱང་ཆུབ་མཆོག་ཏུ་
སེམས་བསྐྱེད་ནས།། རླབས་ཆེན་སྤྱོད་ལ་སློབ་པར་བྱིན་གྱིས་རློབས།། གསང་ཆེན་རྡོ་རྗེ་ཐེག་པའི་
སྒོར་ཞུགས་ནས།། རྣམ་དག་དབང་བཞིའི་ཆུ་བོས་རྒྱུད་སྨིན་ཤིང་(ཞིང་)།། དབང་དུས་ཁས་བླང་
(བླངས་)དམ་ཚིག་སྡོམ་པ་རྣམས།། མིག་འབྲས་བཞིན་དུ་བསྲུང་བར་བྱིན་གྱིས་རློབས།། རྒྱུད་སྡེ་
རྣམ་བཞིའི་སྙིང་བོ་རིམ་གཉིས་གནད།། ཇི་བཞིན་ཤེས་ནས་ལེགས་པར་སྒོམས་(བསྒོམས་)པའི་
མཐུས།། ཟུང་འཇུག་སྐུ་བཞིའི་གོ་འཕང་ཡིད་བཞིན་ནོར།། ཚེ་གཅིག་མངོན་དུ་བྱེད་པར་བྱིན་
གྱིས་རློབས།། མངོན་སངས་རྒྱས་ནས་མར་གྱུར་འགྲོ་བ་ཀུན།། རེ་རེའི་མདུན་དུ་དེ་སྙེད་སྤྲུལ་བ་
ཡིས།། ཐབས་ཤེས་ལམ་བཟང་བསྟན་ཏེ་སྐད་ཅིག་རེར།། སངས་རྒྱས་ས་ལ་འགོད་པར་བྱིན་གྱིས་
རློབས།། རྙེད་བཀུར་གྲགས་འདོད་འདུ་འཛིས་གཡེང་བ་སོགས།། རྒྱལ་བས་སྨད་པའི་ལས་ལ་མི་
འཇུག་པར